OzLabs/hebrew-wiki-articles huggingface dataset:
ג'רל מרטין

ג'רל מרטין (באנגלית: Jarell Martin; נולד ב-24 במאי 1994) הוא כדורסלן אמריקאי המשחק בעמדת הפאוור פורוורד בגלאטסראיי מליגת העל הטורקית.

==קריירה==
מרטין גדל בבאטון רוז', לואיזיאנה, ובשנת 2013 שיחק במשחק מקדונלד'ס אול-אמריקן. לקראת עונת 2013/2014 החל לשחק כדורסל בקבוצת הכדורסל של אוניברסיטת המדינה של לואיזיאנה.<ref></ref> בעונתו הראשונה בקבוצה העמיד ממוצעים של 10.3 נקודות, 4.6 ריבאונדים ו-26.2 דקות למשחק. בעונתו השנייה העמיד ממוצעים של 16.9 נקודות ו-6.9 ריבאונדים למשחק, עם שיא קריירה של 28 נקודות במשחק נגד אוניברסיטת פלורידה ועם 15 דאבל דאבלים במהלך העונה.<ref></ref>

ב-25 במרץ 2015 הכריז כי יתמודד בדראפט 2015 ב-NBA, וב-25 ביוני 2015 נבחר בבחירה ה-25 בדראפט על ידי ממפיס גריזליס.<ref></ref> ארבעה ימים לאחר מכן הוא גילה כי שבר מאמץ בכף הרגל ימנע ממנו לשחק בליגת הקיץ של ה-NBA. למרות זאת, ב-10 ביולי החתימה אותו הקבוצה על חוזה רוקי.<ref></ref> פחות מחודשיים לאחר מכן שבר את רגלו השמאלית, לאחר התנגשות עם שחקן אחר במהלך אימון.<ref></ref> 

ב-18 בדצמבר 2015 ערך את הופעת הבכורה שלו ב-NBA בהפסד של הגריזליס 88–97 לדאלאס מאבריקס. ב-9 במרץ 2016 קלע שיא קריירה של 16 נקודות, 15 מהן במחצית הראשונה, בהפסד קבוצתו 96–116 לבוסטון סלטיקס.<ref></ref> ב-28 בנובמבר 2016 השיג דאבל דאבל ראשון ב-NBA, כשרשם 11 נקודות ו-12 ריבאונדים בהפסד 85–104 לשארלוט הורנטס.<ref></ref> עונת 2017/2018 ב-NBA הייתה עונת השיא שלו בליגה, כששיחק 73 משחקים וב-36 מהם פתח בחמישייה, כשהוא רושם ממוצעים של 7.7 נקודות, 4.4 ריבאונדים ואסיסט אחד ב-22.8 דקות למשחק. במהלך שהותו בממפיס שיחק גם באיווה אנרג'י מליגת הפיתוח של ה-NBA.

ב-23 ביולי 2018 עבר בטרייד לאורלנדו מג'יק תמורת דקארי ג'ונסון וזכויות הדראפט של טיילר הארווי.<ref></ref> בעונתו היחידה בקבוצה רשם ממוצעים של 2.7 נקודות, 1.7 ריבאונדים ו-0.4 אסיסטים ב-7.8 דקות למשחק.

ב-16 באוגוסט 2019 חתם בקליבלנד קאבלירס, אך שוחרר ב-19 באוקטובר 2019.<ref></ref>

ב-2 בפברואר 2020 חתם בריו גראנדה ואלי וייפרס מליגת הפיתוח של ה-NBA.<ref></ref>

ב-2 בדצמבר 2020 חתם בסידני קינגס מליגת העל האוסטרלית.<ref></ref> בעונתו הראשונה בקבוצה העמיד ממוצעים של 18 נקודות ו-7 ריבאונדים למשחק. ביוני 2021 האריך את חוזהו בקבוצה בעונה נוספת,<ref></ref> ובתום העונה זכה עם הקבוצה באליפות.<ref></ref>

ב-4 ביולי 2022 חתם על חוזה לשנתיים במכבי תל אביב.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:בחירות דראפט של ממפיס גריזליס
קטגוריה:כדורסלני ממפיס גריזליס
קטגוריה:כדורסלני איווה וולבס
קטגוריה:כדורסלני אורלנדו מג'יק
קטגוריה:כדורסלני קליבלנד קאבלירס
קטגוריה:כדורסלני ריו גראנדה ואלי וייפרס
קטגוריה:כדורסלני סידני קינגס
קטגוריה:כדורסלני מכבי תל אביב
קטגוריה:אמריקאים שנולדו ב-1994
מנחם פולק

הרב מנחם הלוי פולק (ה'תרנ"א, 1891 - ה' בתשרי ה'תשי"ג, 1952) היה רבה של סרנץ' שבהונגריה. בעיצומה של מלחמת העולם השנייה היגר לארצות הברית ופעל שם להצלת יהודי הונגריה בשואה.

== ביוגרפיה ==
נולד בעיר קליינורדיין שבהונגריה לאביו הרב אברהם מתלמידי הרב מאיר פערלעס מקרולא. אביו היה סוחר ביין אך הרבה לעסוק בתורה, והיה בקשרים טובים עם הרב חיים הלברשטאם בעל ה'דברי חיים'. הרב מנחם למד אצל הרב מאזעס חיים ליטש-רוזנבוים בקליינווארדיין, הרב שמואל רוזנברג באונסדורף (אנ'), והרב עקיבא סופר בפרשבורג. נסמך להוראה על ידי רבה של אונסדורף והרב מרדכי יהודה ווינקלר (לבושי מרדכי).

בשנת ה'תרע"ד, בהיותו בן 23, החל לכהן כרבה של סרנץ' וגם ניהל את הישיבה שם. בעת מלחמת העולם הראשונה הנהיג את קהילתו בשעותיה הקשות.

אשתו היא יהודית, ביתו של הרב פנחס בילליטצער, נצר למשפחת רבנים.

היה שותף בתנועת 'חיזוק הדת', ובספרו חלק הלוי הוא עוסק בחשיבות הגדולה של העמדת מורים יראי שמים שמתמחים בחינוך, ועומד על כך שיש להגדיל את משכורתם.

בשנת תש"א (1941) קיבל אישור להגר לאמריקה רק עבורו ועבור אשתו. באמריקה ניסה לפעול להצלת יהודי הונגריה, ועסק רבות בחיזוק ועידוד הניצולים שהגיעו לאמריקה, יחד עם עוד רבנים יוצאי הונגריה.

נפטר בה' תשרי ה'תשי"ג בניו יורק.

== ספריו ==
* שו"ת חלק לוי (ה'תרצ"ד)
* עיון מנחם א-ב, על אגדות הש"ס (ה'תש"ח)
* ספר חלק לוי על הש"ס (נדפס לאחר פטירתו)
* חסד לאברהם
* חלק לוי פירוש על מסכת אבות

==קישורים חיצוניים==
* , 
* , 

קטגוריה:ילידי 1890
קטגוריה:נפטרים ב-1952
קטגוריה:רבנים הונגרים
קטגוריה:תלמידי הרב עקיבא סופר
קטגוריה:רבנים אמריקאים
קטגוריה:ניצולי השואה
עקרון באבינה

בפיזיקה, העיקרון של באבינה<ref>M. Born and E. Wolf, Principles of Optics, 1999, Cambridge University Press, Cambridge.</ref> קובע שתבנית העקיפה מגוף אטום זהה לזו של חור באותו גודל וצורה עד כדי עוצמת האלומה הקדמית הכוללת. הוא נוסח בשנות ה-1800 על ידי הפיזיקאי הצרפתי ז'אק באבינה.

== הסבר ==
נניח ש- B הוא הגוף המפזר המקורי, ו- B'<nowiki/> הוא המשלים שלו, כלומר גוף שקוף. סכום תבניות הקרינה הנגרמות על ידי B ו- B'<nowiki/> חייב להיות זהה לתבנית הקרינה של האלומה הבלתי חסומה. במקומות שאליהם הקרן הבלתי מופרעת לא הייתה מגיעה, זה אומר שדפוסי הקרינה הנגרמים על ידי B ו- B חייבים להיות הפוכים בפאזה, אך שווים במשרעת.

דפוסי עקיפה מפתחים או גופים בגודל וצורה ידועים מושווים לדפוס העקיפה מהגוף הנמדד. לדוגמה, ניתן למצוא את גודל תאי הדם האדומים על ידי השוואת דפוס העקיפה שלהם עם מערך של חורים קטנים. אחת ההשלכות של העיקרון של Babinet היא פרדוקס ההכחדה, הקובע שבגבול העקיפה, הקרינה המוצאת מהקרן עקב חלקיק שווה לפעמיים החתך של החלקיק כפול השטף. הסיבה לכך היא שהקרינה המוצאת מהקרן היא סכום של הקרינה הנספגת בחלקיק או מוחזרת ממנו עם הקרינה המפוזרת קדימה. הקרינה הנספגת או מוחזרת שווה לשטף בחתך הרוחב של החלקיק. לפי עקרון באבינה האור המפוזר קדימה זהה לאור שיעבור דרך חור בצורת חלקיק, כך שכמות האור שפוזר קדימה שווה גם לשטף דרך חתך החלקיק.

העיקרון משמש לרוב באופטיקה אך הוא נכון גם לגבי צורות אחרות של קרינה אלקטרומגנטית והוא, למעשה, משפט כללי של עקיפה במכניקת גלים. העיקרון של Babinet מוצא שימוש רב ביכולתו לזהות 'שוויון' בגודל ובצורה. 

== ניסוי הדגמה ==
ניתן לראות את ההשפעה בפשטות באמצעות לייזר. תחילה, מקם חוט דק (כ-0.1&nbsp;מ"מ) בתוך קרן הלייזר וצפה בתבנית הדיפרקציה. לאחר מכן צפה בתבנית הדיפרקציה כאשר הלייזר זוהר דרך חריץ צר. החריץ יכול להתבצע או באמצעות מדפסת לייזר או מכונת צילום על ידי הדפסה על שקף או באמצעות סיכה השורטת קו על פיסת זכוכית שעושנה מעל להבת נר.

== העיקרון של באבינה בשידורי רדיו וראדאר ==
העיקרון של באבינה יכול לשמש בתחום שידורי הרדיו והראדאר כדי למצוא עכבות משלימות.

== ראו גם==
* מכ"ם ביסטטי

== הערות שוליים ==

קטגוריה:פרדוקסים פיזיקליים
אלכסנדרה לוקשין

אלכסנדרה לוקשין (נולדה בשנת 1994) היא אתלטית ישראלית, 3 פעמים ברציפות אלופת ישראל (2014–2016) בריצת 400 מטר משוכות ו-4 פעמים ברציפות אלופת ישראל (2020–2023) בריצת 100 מטר משוכות.

== ביוגרפיה ==
לוקשין גדלה בקריית מוצקין. למדה באורט קריית מוצקין. אחותה הבכורה, דריה לוקשין אף היא אתלטית מצטיינת, אלופת ישראל בריצה. היא מתאמנת בקבוצת מכבי חיפה כרמל.

===2014===
====אלופת ישראל====
באליפות ישראל שנערכה בשנת 2014 זכתה לוקשין במדליית זהב בריצת 400 מטר משוכות.

===2015===
במשחקים האירופיים שנערכו בבאקו, אזרבייג'ן ביוני 2015 היא סיימה במקום חמישי בריצת 400 מטר משוכות בתוצאה של 1:01.58 דקות וכן השתתפה בריצת שליחות 4x400 מטר, אך הרביעייה הישראלית פסלה.

שבועיים לאחר מכן, באליפות ישראל שנערכה באצטדיון הדר יוסף, תל אביב בסוף יוני אותה שנה היא זכתה במדליית זהב בריצת 400 מטר משוכות בתוצאה של 1:01.10 דקות, לפני אחותה דריה (1:02.28 דקות).

===2016===
באליפות ישראל שנערכה באצטדיון הדר יוסף ביוני 2016 היא זכתה במדליית זהב בריצת 400 מטר משוכות בתוצאה של 1:01.50 דקות, לפני כריסטינה ואניושב ממכבי השגים ראשון לציון (1:05.00 דקות).

===2020===

באליפות ישראל שנערכה באצטדיון הדר יוסף, בסוף יולי 2020 היא זכתה במדליית זהב בריצת 100 מטר משוכות בתוצאה של 13.96 שניות, לפני אלינה דרוזדוב מהפועל חולון (14.03 שניות) ונועה לוי ממכבי הישגים ראשון לציון (14.17 שניות).

===2021===
באליפות ישראל שנערכה באצטדיון הדר יוסף ביוני 2021 היא זכתה במדליית זהב בריצת 100 מטר משוכות בתוצאה של 13.72 שניות, לפני נועה לוי (14.20 שניות) ולינוי לוי (14.36 שניות), שתיהן ממכבי הישגים ראשון לציון.

=== 2022 ===
אלכסנדרה לוקשין על בימת המנצחים, אליפות ישראל 2022
באליפות ישראל שנערכה באצטדיון גבעת רם, ירושלים בסוף יוני אותה שנה היא זכתה במדליית זהב בריצת 100 מטר משוכות בתוצאה של 13.64 שניות, לפני לינוי לוי (14.14 שניות) ושיר קרניבסקי (14.21 שניות), שתיהן ממכבי ראשון לציון.

במסגרת משחקי המכביה העשרים-ואחת שנערכו באצטדיון גבעת רם ב-19 ביולי, זכתה לוקשין במדליית כסף בריצת 100 מטר משוכות בתוצאה של 14.74 שניות, אחרי נועה לוי (14.19 שניות).

=== 2023 ===
באליפות ישראל 2023
באליפות ישראל שנערכה באצטדיון גבעת רם, ירושלים בסוף יולי אותה שנה היא זכתה במדליית זהב בריצת 100 מטר משוכות בתוצאה של 13.33 שניות.

===2024===
באליפות ישראל שנערכה באצטדיון הדר יוסף מחודש ביוני 2024 היא זכתה במדליית זהב בריצת 100 מטר משוכות בתוצאה של 13.48 שניות.

== שיאים אישיים ==
===אצטדיון===
* ריצת 100 מטר: 12.38 שניות (2021)
* ריצת 200 מטר: 25.39 שניות (2021)
* ריצת 400 מטר: 56.04 שניות (2014)
* ריצת 100 מטר משוכות: 13.33 שניות (2023)
* ריצת 400 מטר משוכות: 1:00.58 דקות (2014)

==קישורים חיצוניים==

* פרץ סופר, [https://krayot.mynet.co.il/sports/article/m_215496 למקומות היכון רוץ], באתר mynet-קריות, 13 ביולי 2009

== הערות שוליים ==

קטגוריה:אצניות ישראליות
קטגוריה:אלופות ישראל בריצת 100 מטר משוכות
קטגוריה:אלופות ישראל בריצת 400 מטר משוכות
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:ישראליות שנולדו ב-1994
קטגוריה:ישראלים שנולדו ב-1994
דריה לוקשין

דריה לוקשין (נולדה בשנת 1993) היא אתלטית ישראלית, אלופת ישראל בריצת 400 מטר ובריצת 400 מטר משוכות וסגנית אלופת המכביה בריצת 400 מטר משוכות (2009) ובריצת 400 מטר (2017).

== ביוגרפיה ==
לוקשין גדלה בקריית מוצקין. למדה באורט קריית מוצקין. אחותה הצעירה, אלכסנדה לוקשין אף היא אתלטית מצטיינת, אלופת ישראל בריצה. היא מתאמנת בקבוצת מכבי חיפה כרמל.

===2009===
====מדליית כסף במכביה====
בתחרויות האתלטיקה של המכביה השמונה-עשרה היא זכתה במדליית כסף בריצת 400 מטר משוכות בתוצאה של 1:06.36 דקות, אחרי ג'ניפר רייצ'ל סימונס מבריטניה (1:04.98 דקות) ולפני קריסטינה וניושב מישראל (1:08.35 דקות).

===2015===
במשחקים האירופיים שנערכו בבאקו, אזרבייג'ן ביוני 2015 היא סיימה במקום שביעי בריצת 400 מטר בתוצאה של 56.84 שניות וכן השתתפה בריצת שליחות 4x400 מטר, אך הרביעייה הישראלית פסלה.
====אלופת ישראל====
שבועיים לאחר מכן, באליפות ישראל שנערכה באצטדיון הדר יוסף, תל אביב בסוף יוני אותה שנה היא זכתה בשתי מדליות, זהב וכסף. מדליית זהב בריצת 400 מטר בשיא אישי חדש של 56.38 שניות ובמדליית כסף בריצת 400 מטר משוכות בתוצאה של 1:02.28 דקות, אחרי אחותה אלכסנדרה (1:01.10 דקות).

===2016===
באליפות ישראל באתלטיקה שנערכה בסוף יוני אותה שנה זכתה במדליית ארד בריצת 400 מטר בתוצאה של 56.75 שניות, אחרי גל קדמון מאתלטי כיוונים באר שבע (56.05 שניות) ושני לנדן מאס. רמת השרון (56.39 שניות).

===2017===
באליפות ישראל שנערכה ביוני 2017 היא זכתה בשתי מדליות זהב בריצת 400 מטר בתוצאה של 57.33 שניות ובריצת 400 מרט משוכות בתוצאה של 1:01.95 דקות.

בתחרויות האתלטיקה של המכביה העשרים היא זכתה במדליית כסף בריצת 400 מטר בתוצאה של 58.66 שניות, אחרי מאי שטרן מארצות הברית (57.53 שניות) ולפני ג'ומאן ג'ובראן מישראל (1:00.24 דקות).

===2018===
באליפות ישראל שנערכה באצטדיון הדר יוסף בתחילת מיולי 2018 היא זכתה בשתי מדליות זהב, בריצת 400 מטר בתוצאה של 56.37 שניות, לפני חברתה לקבוצה קריסטינה יורובסקיי (57.74 שניות) ורומי כהן מאתלטיק - קלאב פתח תקווה (1:00.34 דקות) ובריצת 400 מטר משוכות בתוצאה של 1:00.69 דקות, לפני קריסטינה יורובסקיי (1:01.49 דקות) ואלה קליין ממכבי תל אביב (1:01.87 דקות).

===2019===
באליפות ישראל שנערכה באצטדיון הדר יוסף בסוף יולי 2019 היא זכתה סמדליית כסף בריצת 400 מטר בתוצאה של 58.16 שניות, אחרי ג'ומאן ג'ובראן (57.49 שניות) ולפני סיוון אוירבך (58.78 שניות).

== שיאים אישיים ==
===אצטדיון===
==קישורים חיצוניים==

* פרץ סופר, [https://krayot.mynet.co.il/sports/article/m_215496 למקומות היכון רוץ], באתר mynet-קריות, 13 ביולי 2009
* 

== הערות שוליים ==

קטגוריה:אתלטיות ישראליות
קטגוריה:אלופות ישראל בריצת 400 מטר משוכות
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:ישראליות שנולדו ב-1993
קטגוריה:ישראלים שנולדו ב-1993
שגרירות הממלכה המאוחדת ברוסיה

שגרירות הממלכה המאוחדת ברוסיה (ברוסית: Посольство Великобритании в России, באנגלית: Embassy of the United Kingdom, Moscow) היא הנציגות הדיפלומטית של הממלכה המאוחדת בפדרציה הרוסית. מתחם השגרירות הנוכחי נמצא ברובע ארבאט במוסקבה. כתובת בניין המשרדים שלה היא: סמולנסקאיה נברז'נאיה מספר 10.

==בניין השגרירות==
השגרירות נבנתה על אתר של 0.92 דונם שהוחלף בשנות ה-60 לשני אתרים בלונדון. מתחם השגרירות המודרני החל להיבנות בשנת 1997 (האדריכלים אהרנדס, ברטון וקורלק). השגרירות נפתחה על ידי הנסיכה אן ב-17 במאי 2000<ref>https://webarchive.nationalarchives.gov.uk/ukgwa/20130217073211/http://ukinrussia.fco.gov.uk/en/our-offices-in-russia/our-embassy-in-moscow/embassy-history</ref>.

==ראו גם==
* יחסי הממלכה המאוחדת–רוסיה

==קישורים חיצוניים==

* 

== הערות שוליים ==

קטגוריה:יחסי הממלכה המאוחדת – רוסיה
מוסקבה
קטגוריה:מוסקבה: מבנים
הממלכה_המאוחדת
קארה (מחוז)

מחוז קארה (בלועזית: Kara) הוא אחד מחמשת המחוזות ברפובליקה הטוגולזית. בירת המחוז היא העיר קארה. אוכלוסיית המחוז מונה קרוב ל־800 אלף תושבים.

== גאוגרפיה ==
קארה הוא המחוז השלישי בגודלו במדינה. הוא גובל בצפון במחוז סאוואן, במזרח בבנין, בדרום במחוז המרכז, ובמערב בגאנה. שטחו 11,738 קילומטרים רבועים.

== ראו גם ==
* מחוזות טוגו

== קישורים חיצוניים ==

קטגוריה:טוגו: מחוזות
פלאטו (מחוז)

פלאטו (בצרפתית: Plateaux) הוא אחד מחמשת המחוזות ברפובליקה הטוגולזית. בירת המחוז היא העיר אטאקפמה . אוכלוסיית המחוז מונה כ־1.4 מיליון תושבים.

== גאוגרפיה ==
מחוז פלאטו הוא המחוז הגדול ביותר בטוגו, עם שטח של מעט פחות מ־17,000 קילומטרים רבועים. הוא גובל בצפון במחוז המרכז , במזרח בבנין, בדרום במחוז מאריטים ובמערב בגאנה. ההר הגבוה במדינה, הר אגו , שוכן במחוז.

== ראו גם ==

* מחוזות טוגו

==קישורים חיצוניים==

קטגוריה:טוגו: מחוזות
מאריטים (מחוז)

מאריטים (צרפתית: Maritime, בתרגום לעברית: ימי) הוא אחד מחמשת המחוזות ברפובליקה הטוגולזית. בירת המחוז היא גם בירת המדינה – לומה. אוכלוסיית המחוז מונה כ־2.6 מיליון תושבים, מה שהופך אותו למאוכלס ביותר.

== גאוגרפיה ==
מחוז מאריטים הוא המחוז הקטן ביותר במדינה. שטחו 6,100 קילומטרים רבועים. זהו המחוז הדרומי ביותר בטוגו. הוא גובל בצפון במחוז פלאטו, במזרח בבנין, בדרום במפרץ גינאה ובמערב בגאנה. עיר הבירה, לומה, נמצאת בקצהו הדרומי, במפגש גבול גאנה–טוגו עם מפרץ גינאה.

== ראו גם ==

* מחוזות טוגו
==קישורים חיצוניים==

קטגוריה:טוגו: מחוזות
מחוז המרכז (טוגו)

מחוז המרכז (בצרפתית: Région Centrale) הוא אחד מחמשת המחוזות ברפובליקה הטוגולזית. בירת המחוז היא סוקודה. אוכלוסיית המחוז מונה כ־625 אלף תושבים, מה שהופך אותו למחוז הכי פחות מאוכלס.

== גאוגרפיה ==
מחוז המרכז שוכן במרכז טוגו. שטחו הוא 13,317 קילומטרים רבועים. הוא גובל בצפון במחוז קארה, במזרח בבנין, בדרום במחוז מאריטים ובמערב בגאנה.

== ראו גם ==

* מחוזות טוגו

קטגוריה:טוגו: מחוזות
Dangerous (אלבום של נטלי קול)

Dangerous (בעברית: מְסוּכָּן) הוא אלבום משנת 1985 של הזמרת האמריקאית נטלי קול.<ref name=":0"></ref> האלבום יצא לאור ב-15 במאי 1985 בהוצאת חברת התקליטים מודרן/אטקו וכלל שירים מסוגות כמו R&B, נשמה ודאנס-רוק.<ref name=":0" /> האלבום הגיע למקום ה-140 במצעד הבילבורד 200 ולמקום ה-48 במצעד אלבומי ה-R&B של בילבורד.<ref name=":1"></ref>

על הפקת האלבום היו אחראים גארי סקרדינה, מארטי שרון, הרולד ביטי, אדי קול ונטלי קול.<ref name=":0" /><ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 1985
קטגוריה:אלבומי נטלי קול
קטגוריה:אלבומים באנגלית
מוזיקת דאנס אלקטרונית

מוזיקת דאנס אלקטרונית או EDM הוא ז'אנר מוזיקלי המשלב אלמנטים של מוזיקת דאנס ומוזיקה אלקטרונית, שמיוצר בדרך כלל עבור מועדוני לילה, רייבים ופסטיבלים.

בסוף שנות ה-80 ותחילת שנות ה-90 של המאה ה-20, בעקבות העלייה בהתעניינות בתרבות המועדונים , הז'אנר זכה לפופולריות מיינסטרים באירופה. בארצות הברית, לעומת זאת, לא התלהטו מרייבים מחוץ לסצנות האזוריות (ניו יורק, פלורידה, המערב התיכון וקליפורניה). על אף שמוזיקת האלקטרו והאוס שיקגו היו משפיעות הן באירופה והן בארצות הברית, כלי תקשורת המיינסטרים ותעשיית המוזיקה היו עוינים כלפי הז'אנר.<ref name="guardian-conquered"></ref>

לאחר מכן, בתחילת המאה ה-21, הפופולריות של מוזיקת EDM עלתה ברחבי העולם, במיוחד בארצות הברית ואוסטרליה. על אף הניסיון של תעשיית המוזיקה ליצור מותג EDM ספציפי, המונח משמש כמונח גג לז'אנרים מוזיקליים מרובים, כולל דאנס-פופ, האוס, טכנו, אלקטרו ומוזיקת טראנס, כמו כן תת-הז'אנרים שלהם.<ref name="genres"></ref><ref name="burgess115">Richard James Burgess (2014), The History of Music Production, [https://books.google.com/books?id=qMKiAwAAQBAJ&pg=PA115 page 115], Oxford University Press</ref><ref name="armada">[https://www.armadamusic.com/edm-electronic-dance-music EDM – ELECTRONIC DANCE MUSIC] , Armada Music</ref>

== לקריאה נוספת ==
<div class="mw-content-ltr">
* Hewitt, Michael. Music Theory for Computer Musicians. 1st Ed. U.S. Cengage Learning, 2008. 
* [https://www.usatoday.com/life/music/news/story/2011-12-13/electronic-music-glossary/51863490/1 "Electronic dance music glossary"] by Moby for USA Today (December 13, 2011)
* Simplified guide to the various EDM genres with sample tracks: [http://www.complex.com/music/2013/03/an-idiots-guide-to-edm-genres "An Idiot's Guide to EDM Genres"]
* Vice Magazine. 2013. Rave Culture, a handy guide for middle America: [https://www.vice.com/en_uk/read/rave-culture-a-handy-guide-for-middle-america "Explaining Rave Culture to Americans"]
* [https://web.archive.org/web/20161109053234/http://thedancemusicguide.com/ "Beat Explorers Dance Music Guide"] from [http://beatexplorers.com/ "BeatExplorers"]
</div>

==קישורים חיצוניים==

* 

== הערות שוליים ==

*
*
קטגוריה:אמריקה הלטינית: תרבות
קטגוריה:תרבות אפרו-אמריקאית
קטגוריה:שנות ה-2010 במוזיקה
קטגוריה:שנות ה-2000 במוזיקה
קטגוריה:שנות ה-1990 במוזיקה
קטגוריה:שנות ה-1980 במוזיקה
מרקו בלבנוב

מרקו דימיטרייב בלבנוב (בבולגרית: Марко Димитриев Балабанов; 1837, קליסורה, האימפריה העות'מאנית – 16 ביוני 1921, סופיה, ממלכת בולגריה) היה רופא, משפטן, דיפלומט, ופוליטיקאי בולגרי, אשר כיהן כשר החוץ והדתות הראשון של נסיכות בולגריה, ובהמשך כיהן בכהונה נוספת.

==קורות חייו==
מרקו בלבנוב נולד בעיירה קליסורה באזור קרלובו. הוא רכש השכלה אקדמית בפילוסופיה באוניברסיטת היידלברג, רפואה ומשפטים באוניברסיטת פריז. ב-1870 עבד כעורך דין ועיתונאי בקונסטנטינופול וסייע למאבקה לעצמאות הלכתית של הכנסייה האורתודוקסית הבולגרית. בהמשך, כיהן כמזכיר הסינוד הבולגרי. לאחר מרד אפריל הבולגרי סייר ברחבי אירופה ביחד עם דראגן צאנקוב בכדי להציג את העמדה הבולגרית ולקדם את רעיון העצמאות מהאימפריה העות'מאנית. לאחר המלחמה העות'מאנית-רוסית (1877–1878) כיהן כסגן מושל סבישטוב ורוסה של הממשלה הזמנית מטעם האימפריה הרוסית. ב-1879 כיהן כשר החוץ והדתות הראשון של נסיכות בולגריה בממשלתו של טודור בורמוב. בשנים 1883–1884 כיהן שוב כשר החוץ והדתות בממשלתו של דראגן צאנקוב.

בין השנים 1889–1898, נמנה בלבנוב עם ראשוני המרצים באוניברסיטת סופיה. בין השנים 1896–1897 כיהן כדיקן הפקולטה למשפטים באוניברסיטת סופיה. בהמשך בין השנים 1902–1903 כיהן כשגריר בולגריה לממלכת רומניה, וב-1905 כשגריר בולגריה לממלכת יוון. בלבנוב הלך לעולמו בסופיה ב-1921.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:רופאים בולגרים
קטגוריה:משפטנים בולגרים
קטגוריה:שגרירי בולגריה
קטגוריה:שגרירי בולגריה ברומניה
קטגוריה:שגרירים ביוון
קטגוריה:ילידי 1837
קטגוריה:נפטרים ב-1921
אולכסנדר גבוזדיק

אולכסנדר גבוזדיק (ברוסית: Oleksandr Gvozdyk; נולד ב-15 באפריל 1987) הוא מתאגרף אוקראיני מקצועי התחרה בקטגוריית משקל קל כבד.

גבוזדיק נולד בשנת 1987 בחרקיב, אז חלק של ברית המועצות כיום באוקראינה. אביו היה מתאגרף. גבוזדיק התחיל להתאמן בגיל 10 תחילה בקיקבוקס ותוך זמן קצר עבר לאגרוף. הוא היה אלוף אוקראינה שלוש פעמים. גבוזדיק השתתף באליפויות העולם בשנים 2009 ו-2011 אך לא זכה במדליה. באולימפיאדת 2012 הוא זכה במדליית ארד. באוניברסיאדת 2013 הוא זכה במדליית זהב (ניצחון טכני על דמיטרי ביבול). בשנים 2011–2013 הוא השתתף בקרבות של "סדרת האגרוף העולמית" וניצח בכל תשע קרבות בהם השתתף.

בשנת 2014 אולכסנדר גבוזדיק עבר לאגרוף מקצועי. בשנת 2016 בקרב שנערך בלאס וגאס הוא זכה בתואר אלוף העולם של NABF תוך ניצחון על אדוניס סטיבנסון מקנדה. לאחר הקרב סטיבנסון נזקק לטיפול רפואי הוא הצליח להגן על התואר במספר קרבות.

בשנת 2018 אולכסנדר גבוזדיק זכה בתואר של מועצת האיגרוף העולמית. בשנת 2019 בקרב שנערך בפילדלפיה על הגנת התואר נגד ארתור בטרבייב הוא נפצע קשה והגיע לבית חולים. גבוזדיק לא חזר לזירה לאחר קרב זה.

גבוזדיק נשוי ולזוג נולדו שלושה ילדים. הוא סיים לימודי אוניברסיטה והמשיך ללימודי משפטים.

בסך הכול במהלך הקריירה הוא השתתף ב-18 קרבות מהם ניצח ב-17. על הישגיו בספורט לגבוזדיק הוענקו מספר עיטורים אוקראינים.

==קישורים חיצוניים==

==הערות שוליים==

קטגוריה:ספורטאים אוקראינים
קטגוריה:אלופי עולם באיגרוף - משקל קל כבד
קטגוריה:מתאגרפים באולימפיאדת לונדון (2012)
קטגוריה:אוקראינים שנולדו ב-1987
ליוואי רנדולף

ליוואי רנדולף (באנגלית: Levi Leland Randolph Jr.; נולד ב-3 באוקטובר 1992) הוא כדורסלן אמריקאי המשחק בעמדות הקלע והסמול פורוורד במכבי תל אביב.

==קריירה==
רנדולף גדל במדיסון, אלבמה,<ref></ref> ובחר לשחק בקבוצת הכדורסל של אוניברסיטת אלבמה.

לאחר שלא נבחר בדראפט 2015 ב-NBA, בקיץ 2015 שיחק רנדולף במדיהן של אוקלהומה סיטי ת'אנדר ויוטה ג'אז בליגת הקיץ של ה-NBA. ב-25 בספטמבר 2015 חתם בבוסטון סלטיקס,<ref></ref><ref></ref> אך שוחרר ב-20 באוקטובר לאחר שני משחקי קדם-עונה.<ref></ref> ב-31 באוקטובר חתם במיין רד קלאוס מליגת הפיתוח של ה-NBA.<ref></ref> ביולי 2016 שיחק במדיהן של פילדלפיה 76'<ref></ref> וממפיס גריזליס<ref></ref> בליגת הקיץ.

ב-2 באוגוסט 2016 חתם באבלינו מהסרייה א'.<ref></ref> ביולי 2017 שיחק במדיהן של אורלנדו מג'יק ומינסוטה טימברוולבס בליגת הקיץ. לקראת עונת 2017/2018 חתם בדינמו סאסארי האיטלקית. בינואר 2018 עזב את הקבוצה, וחתם בשטרסבורג הצרפתית. ביולי 2018 שיחק במדיה של אינדיאנה פייסרס בליגת הקיץ.

בספטמבר 2018 הצטרף למחנה האימונים של קליבלנד קאבלירס, ולאחר שנופה מהסגל הצטרף לקאנטון צ'ארג' מליגת הפיתוח.<ref></ref> במשך שלוש העונות הבאות נע רנדולף בין סגל הקאבלירס לסגל הצ'ארג',<ref></ref><ref></ref> ובינואר 2020 אף חתם על חוזה דו כיווני בקבוצות.<ref></ref>

ב-16 במרץ 2021 חתם בניו זילנד ברייקרס עד לתום העונה.<ref></ref> ב-16 באוגוסט 2021 חתם באוסטנדה מליגת העל הבלגית,<ref></ref> ואת עונת 2021/2022 סיים כ-MVP של הליגה הבלגית<ref></ref> וכמלך הסלים של ליגת האלופות בכדורסל.<ref></ref> ב-2 ביולי 2022 חתם בהפועל ירושלים.<ref></ref>
רנדולף זכה עם הקבוצה בגביע המדינה לעונת 2022/23. הוא נבחר לחמישיית העונה השנייה בליגת האלופות של פיב"א, בה הגיעה ירושלים עד לשלב הגמר שבו הפסידה לטלקום בון הגרמנית. ב-6 ביוני 2023 האריך חוזה עד 2025, ולקראת עונת 2023/2024 הוכרז כקפטן החדש של הקבוצה.

ביוני 2024 חתם לעונה אחת עם אופציה לעונה נוספת במכבי תל אביב.

== תארים ==
בהפועל ירושלים:
* גביע המדינה: 2022/2023
* גביע ווינר סל: 2023/2024
* גביע המדינה: 2023/2024

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אלבמה: כדורסלנים
קטגוריה:כדורסלני אוניברסיטת אלבמה
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני אבלינו
קטגוריה:כדורסלני דינמו סאסארי
קטגוריה:כדורסלני שטרסבורג
קטגוריה:כדורסלני קאנטון צ'ארג'
קטגוריה:כדורסלני ניו זילנד ברייקרס
קטגוריה:כדורסלני אוסטנדה
קטגוריה:כדורסלני הפועל ירושלים
קטגוריה:אמריקאים שנולדו ב-1992
נסיכות ליכטנברג

נסיכות ליכטנברג (בגרמנית: Fürstentum Lichtenberg) שעל נהר הנאהה הייתה נסיכות קטנה בגרמניה שהשתייכה לדוכסות סקסוניה-קובורג-זאלפלד בין השנים 1816–1826 ולדוכסות סקסוניה-קובורג-גותה בין השנים 1826–1834, ולבסוף פורקה לאחר שנמכרה לממלכת פרוסיה. כיום שטחי הנסיכות מצויים בשתיים ממדינות גרמניה - מחוז זנקט ונדל בחבל הסאר ומחוז בירקנפלד בריינלנד-פפאלץ.

== היסטוריה ==
לפני פרוץ המהפכה הצרפתית והמלחמות הנפוליאוניות, רוב שטחי הנסיכות לעתיד הוחזקו על ידי הדוכסים מפפאלץ-צוויברוקן. אזור זנקט ונדל הוחזק בידי נסיכות הבוחר מטריר ואילו על גרומבך והאדמות ממערב לה שלט נסיך האימפריה הרומית הקדושה פון סלם. שאר שטחי הנסיכות השתייכו למרקיזות באדן, לרוזנות פון דן ליין ולנסיכות נסאו-אוזינגן. כאשר נפוליאון בונפרטה והגרנד ארמה השתלטו על כל אדמות נסיכות ליכטנברג לעתיד, הם סיפחו אותן לקיסרות הראשונה והפכו אותן למחוז הסאר. המחוז התקיים במשך 16 שנים, משנת 1798 ועד לשנת 1814, ולבסוף התפרק לאחר תבוסתו של נפוליאון בקרב ווטרלו.

לאחר מכן, בקונגרס וינה שנערך בשנת 1815, הועברה הגדה השמאלית של הריין לבוואריה, הסן ופרוסיה. בעקבות הקונגרס, ארנסט הראשון, דוכס סקסוניה-קובורג-זאלפלד, קיבל כתגמול על שירותיו כמצביא בקרבות נגד נפוליאון, אחוזה המשתרעת על שטח של כ-21 קמ"ר ואת 22,000 תושבי זנקט ונדל ובאומהולדר ושם האזור שונה לנסיכות באומהולדר.

ב-6 במרץ 1819, הוציא ארנסט הראשון צו, המורה כי שם הנסיכות ישונה לנסיכות ליכטנברג, על שם טירת ליכטנברג הממוקמת בין באומהולדר לקוזל.

העיר זנקט ונדל היוותה את ליבה של הנסיכות ושימשה בתור מקום מושבה של הממשלה. היא גם הייתה מקום מגוריה של לואיזה, נסיכת סקסוניה-גותה-אלטנבורג, שהתגוררה בה מ-1824 ועד מותה ב-1831. לואיזה, נישאה לבן דודה הרחוק ארנסט הראשון, דוכס הנסיכות בשנת 1817 והתגרשה ממנו ב-1826. היא הייתה אמו של הדוכס ארנסט השני, הדוכס לעתיד של דוכסות סקסוניה-קובורג-גותה, ושל הנסיך אלברט, בעלה לעתיד של המלכה ויקטוריה, ששניהם בילו חלק מילדותם בזנקט ונדל.

בשנת 1817 חולקו שטחי הנסיכות לשלושה קנטונים וחמש עשרה רשויות מקומיות.

בשנת 1826 עברה נסיכות ליכטנברג מדוכסות סקסוניה-קובורג-זאלפלד לדוכסות סקסוניה-קובורג-גותה, במהלך סידור מחדש נרחב של דוכסות ארנסטין והדוכס ארנסט הראשון.

לבסוף, בשל התסיסה הפוליטית בזנקט ונדל ב-31 במאי 1834 והמרחק הגדול משאר הדוכסות, מכר הדוכס, ארנסט הראשון, ב-15 באוגוסט 1834 את הנסיכות לממלכת פרוסיה תמורת סכום של כ-80,000 טאלר. רוב הסכום שימש להרחבת הרכוש הדוכסי בגריין שבאוסטריה עילית.

== הערות שוליים ==

קטגוריה:מדינות שנוצרו בידי נפוליאון
קטגוריה:מדינות לשעבר בתחומי גרמניה
קטגוריה:ממלכת פרוסיה
קטגוריה:הקיסרות הראשונה
באד רייכנהאל

באד רייכנהאל (בגרמנית: Bad Reichenhall; בניב בווארית מרכזית: Reichahoi) היא עיירת ספא ומרכז אדמיניסטרטיבי של מחוז ברכטסגדנר לנד (Berchtesgadener Land) בבוואריה עילית, גרמניה. העיירה שוכנת ליד זלצבורג מעבר לגבול עם אוסטריה באגן מוקף בהרי האלפים של כימגאו, כולל הר שטאופן (1,771 מ') והר צוויזל (1,781 מ'). יחד עם עיירות אלפיניות אחרות, באד רייכנהאל קשורה לאגודת העיירה האלפינית של השנה הפועלת ליישום האמנה האלפינית להשגת פיתוח בר קיימא בקשת האלפינית. באד רייכנהאל זכתה בתואר העיירה האלפינית של השנה בשנת 2001.

באד רייכנהאל היא מרכז מסורתי של ייצור מלח, המתקבל על ידי אידוי מים מבריכות מלח.

== היסטוריה ==
* התושבים המוקדמים ביותר הידועים באזור זה הם שבטי תרבות גלוקנבכר (Glockenbecher - תרבות מתקופת הברונזה, משנת 2000 לפנה"ס לערך).
* בעידן תרבות לה טנה (La Tene - בערך 450 לפני הספירה) החל ייצור מלח תוך שימוש בבריכות המלח המקומיות. באותה תקופה הוקם מקום תפילה קלטי ב"לנגקר" (Langacker).
* משנת 15 לפנה"ס עד 480 לספירה הייתה העיר חלק ממחוז רומי בשם נוריקום.
* ב-1136 לספירה הוקם מנזר זנון הקדוש.
* בין השנים 1619-1617 נבנה צינור עץ לייצוא תמלחת לטראונשטיין באורך 31 ק"מ ובהפרש גבהים של יותר מ-200 מ'.
* ב-1834 נהרסו שני שלישים ממבני העיר בשריפה.
* בתחילת המאה ה-19 החלה תיירות לשגשג. רייכהנאל הפכה לאתר בריאות מפורסם.
* משנת 1890 נקראה רייכנהאל "באד רייכנהאל".
* ב-25 באפריל 1945 הופצץ האזור על ידי כוחות בעלות הברית. 200 בני אדם נהרגו. מרכז העיר, בתי חולים ותחנת הרכבת נהרסו כמעט לחלוטין. לאחר מלחמת העולם השנייה היה האזור תחת שלטון צבאי אמריקאי (1945–1948).
* לאחר מלחמת העולם השנייה הקימו האמריקאים בעיירה מחנה עקורים בו שוכנו ניצולי השואה במשך מספר שנים, לפני שהיגרו ליעדים אחרים.
* ב-1947 ביקר בן-גוריון במחנה העקורים, שם ראה את ציוריו של ניצול השואה, הנער שמואל בק.
* ב-1 בנובמבר 1999, מרטין פיירל בן ה-16 ירה באנשים ברחובות מחלון חדר השינה שלו, הרג שלושה ופצע אחרים, בהם השחקן גונטר למפרכט. הוא ירה אנושות באחותו והתאבד.
* בשנת 2001 נבחרה באד רייכנהאל לעיר האלפינית של השנה וכעבור כמה שנים הפכה לחברה ב"פניני האלפים" (Alpine Pearls).<ref name="AlpinePearls">Website from alpine-pearls.com</ref>

== אסון משטח ההחלקה על הקרח ==
15 אנשים, מתוכם 12 ילדים, נהרגו בקריסת משטח החלקה על הקרח בבאד רייכנהאל ב-2 בינואר 2006. בתאונה נפצעו 34 בני אדם.<ref></ref>

== גלריה ==
<gallery>
Lattengebirge.jpg|מבט מלמעלה
REI Alte Saline 01.jpg|Alte Saline (מפעל מלח ישן)
REI Ruine Karlstein 06.jpg|הריסות טירת קרלשטיין
REI NonnerK 03.jpg|כנסיית סנט ג'ורג'
REI Pulverturm 01.jpg|מגדל אבקה
REI Pankrazkirche 07.jpg|כנסיית סנט פנקראס בלילה
</gallery>

== קישורים חיצוניים ==

* 
* [https://www.stadt-bad-reichenhall.de העיר באד רייכנהאל] (בגרמנית)
* [https://www.bad-reichenhall.de מרכז התיירות באד רייכנהאל] (בגרמנית)
* [https://www.alpine-pearls.com/ פנינים אלפיניות]
* [https://www.salzbergwerk.de/de/salzbergwerk/geschichte מכרה מלח היסטורי] (בגרמנית)
* [https://www.reichenhallmuseum.de/startseite מוזיאון] (בגרמנית)
* [https://alphaus.immo/ AlpHaus Immobilien] (בגרמנית)
* [https://www.stadt-bad-reichenhall.de/kultur-bildung/buechereien ספרייה] (בגרמנית)
* 

== הערות שוליים ==

קטגוריה:מחנות עקורים
קטגוריה:בוואריה: ערים
Do You Want to Build a Snowman?

"" (בעברית: "את רוצה לבנות איש שלג?") הוא שיר מתוך הסרט לשבור את הקרח, שנכתב והולחן על ידי קריסטן אנדרסון-לופז ורוברט לופז. השיר הוא השיר השני הנמכר ביותר ברשימת שירי חג המולד הנמכרים ביותר בכל הזמנים, לאחר "All I Want for Christmas Is You" של מריה קארי.<ref name="Billboard"></ref>

נכון ליולי 2022, השיר הושמע למעלה מ-249 מיליון פעמים ביוטיוב,<ref></ref> ו-238 מיליון פעמים בספוטיפיי.<ref></ref>

== ביקורת ==
השיר זכה להערכה רחבה ממבקרי הקולנוע, מבקרי המוזיקה ומהקהל. קייל סמית', מהניו יורק פוסט, כינה את השיר "קלאסיקה".<ref></ref> העיתון USA Today אמר כי השיר הוא "נאמבר מוזיקלי מקסים הממחיש את הכמיהה הרגשית של אנה, ששרה במתיקות לבבית על ידי בל."<ref></ref> אלונסו דוראלדה, מ-TheWrap , אמר כי השיר הוא שיר "נוקב".<ref></ref> אתר הסרטים Moviefone תיאר את השיר כ-"מעורר יבבות", ו-"השיר הטוב ביותר בלשבור את הקרח".<ref></ref> סקוט מנדלסון, מפורבס, מדבר על "העושר והעצב העדין של מערכת היחסים המרכזית בין אנה ואלזה, של כל כך הרבה זמן שאבד לפחד, ספק עצמי וקצת הורות מפוקפקת בנקודת זמן מרכזית", ותיאר את השיר בתור "שיר יפהפה ... זה רק אחד מתוך קומץ שירים נהדרים". בנוסף, הוא אמר כי: "פחדתי מוות [אם השיר] יחזור כפזמון שיא כאשר והסיפור יסתיים רע."<ref name=Forbes></ref>

בביקורת על הפסקול של לשבור את הקרח, אתר האינטרנט Sputnikmusic ציין כי "השירים משלימים היטב את הוויזואליה המדהימה, במיוחד בגזרה המורחבת הראשונה "", המעוררת בסופו דמעות", וכן כי "זה אחד מהשירים הווקאלים הבודדים הרחוקים מהטמטום המוחץ של החומרים האחרים".<ref></ref> העיתון City Newspaper תיאר את השיר כשיר ש-"מכונן אופי", וציין כי יחד עם "Frozen Heart", הוא "דומה מאוד לפלט השירים של דיסני תחת אלן מנקן ... ולכן הם יימכרו באופן מיידי". בסקירה על הפסקול נכתב כי: "בעוד ש-"" עובד טוב יותר בסרט (הוויזואליה משלימה חלק מהפערים של השיר), השירה החמודה והלחן המהמם עוזרים לזכור שלו".<ref></ref> באתר האינטרנט AllMusic נכתב כי ל-"" ולדואט האהבה "Love Is an Open Door" יש "סנוור עכשווי בברודוויי".<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|3× פלטינה
|3,000,000
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי לשבור את הקרח
קטגוריה:שירים באנגלית
קטגוריה:שירים על בדידות
קטגוריה:שירים על מזג אוויר
קטגוריה:בלדות משנות ה-2010
קוטראל קו

קוטראל קו (בספרדית: Cutral Có) היא עיר בפרובינציית נאוקן שבארגנטינה.

== היסטוריה ==
יישוב האזור החל בשנים 1927–1928, לאחר שרופא שראה את מצבם הגרוע של תושבי האזור החליט למטב את חייהם ולבנות להם יישוב קבע. בנוסף, במקום התגלה נפט, דבר שמשך אל היישוב פועלים רבים שביקשו להתפרנס לאחר שניזוקו מהמשבר הכלכלי העולמי. הבחירות הראשונות למועצת העיר התקיימו ב־11 בנובמבר 1951. העיר לא קיבלה תקציבים מהממשלה ולכן נאלצה להסתמך על גביית מיסים מתושבי העיר. לאחר מכן תוקצבה העיר, כאשר רוב הכספים הולכים למטרת פיתוח העיר (סלילת רחובות ובניית מערכות המים, החשמל והגז). שמו של היישוב השתנה מספר פעמים עד שב־6 בספטמבר 1955 הוחלט על שמו הקבוע. בשנים 1996–1997 נערכו באזור הפגנות ועימותים עקב תהליכי הפרטה של מוסדות תעסוקה ומחאה של מורים. תהליכים אלו גרמו לפיטורים של אלפים מועסקים. התושבים שהשתתפו בעימותים גרמו לחסימת הכביש הראשי באזור. כוחות המשטרה שנחלצו לפנות אותם מהכביש הצליחו לעשות זאת רק לאחר שימוש בירי. הם גרמו להרג אישה בת 24 מנתז קליע ולכ־13 פצועים.

== גאוגרפיה ==
העיר ממוקמת בחבל פטגוניה. היא נמצאת בפרובינציית נאוקן, במרחק 109 קילומטרים מהעיר נאוקן וכ־145 קילומטרים מהגבול עם צ'ילה. גובה העיר הוא 541 מטרים מעל פני הים.

== אקלים ==
האקלים בקוטראל קו הוא אקלים צחיח (BWk לפי שיטת קפן). במהלך העונה החמה (אוקטובר–אפריל), טמפרטורת המקסימום נעה לרוב בין 20 ל־30 מעלות צלזיוס, בעוד שטמפרטורת המינימום נעה לרוב בין 6 ל־14 מעלות צלזיוס. במהלך העונה הקרה (מאי–ספטמבר), טמפרטורת המקסימום נעה לרוב בין 12 ל־16 מעלות צלזיוס, בעוד שטמפרטורת המינימום נעה לרוב בין 0 ל־7 מעלות צלזיוס. הטמפרטורות בעיר עלולות לעלות אל מעל 35 מעלות צלזיוס ולרדת אל 10 מעלות מתחת לאפס. משקעים עלולים לרדת במהלך כל השנה, אך מכיוון שהעיר נמצאת באזור מדברי, כמות המשקעים השנתית הממוצעת היא פחות מ־180 מילימטרים.

== דמוגרפיה ==
על פי מפקד האוכלוסין שנערך בשנת 2010, אוכלוסיית קוטראל קו מונה 36,162 תושבים, מהם 18,397 נשים ו־17,765 גברים. בשנות ה־90 נעצר גידול אוכלוסיית העיר עקב הבעיות הכלכליות שצצו בה, אך לאחר מכן שבה האוכלוסייה לגדול.
{| class="wikitable"
|+
!שנה
!אוכלוסייה
|-
|1991
|33,960
|-
|2001
|33,995
|-
|2010
|36,162
|}

== כלכלה ==
כלכלת העיר מתבססת על תעשיית הפטרוכימיה והנפט.

== תחבורה ==
במערב העיר נמצא שדה התעופה קוטראל קו . כביש 22 עובר לרוחב העיר. כביש זה מחבר את העיר עם בירת הפרובינציה נאוקן ועם העיר באיה בלנקה בפרובינציית בואנוס איירס.

== קישורים חיצוניים ==

* 

== הערות שוליים ==

קטגוריה:נאוקן: ערים
קטגוריה:יישובים שהוקמו ב-1933
קיריאק צאנקוב

קיריאק אנטונוב צאנקוב (בבולגרית: Киряк Антонов Цанков; 1847, סבישטוב, האימפריה העות'מאנית – 3 בנובמבר 1903, סופיה, נסיכות בולגריה) היה דיפלומט, ופוליטיקאי בולגרי, אשר ב-1883 כיהן כשר החוץ והדתות של נסיכות בולגריה.

==קורות חייו==
קיריאק צאנקוב נולד בסבישטוב. אביו היה סוחר. קיריאק היה אחיינו של דראגן צאנקוב שכיהן כראש ממשלת בולגריה. סיים את בית הספר למסחר בווינה, עבר לבוקרשט ושם התערה בקרב חוגי המהפכנים הבולגרים. לאחר המלחמה העות'מאנית-רוסית (1877–1878) מילא שורת תפקידים במנגנון הממשל הזמני בבולגריה מטעם האימפריה הרוסית. צאנקוב נבחר לאספה הלאומית הבולגרית הראשונה. בין 1879–1880 כיהן כנציג הדיפלומטי של נסיכות בולגריה לאימפריה העות'מאנית, ובין 1880 - 1883 כיהן כנציג הדיפלומטי הבולגרי לממלכת רומניה. ב-1883 כיהן מספר חודשים כשר החוץ והדתות של נסיכות בולגריה.

צאנקוב הלך לעולמו בסופיה ב-1903.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירי בולגריה ברומניה
קטגוריה:ילידי 1847
קטגוריה:נפטרים ב-1903
נועם בלום

נועם בלום (1949–2022) יזם חקלאות ישראלי. פיתח זנים חדשים של פרי הצבר באמצעות טכנולוגיות חקלאות חדשניות.

==ביוגרפיה==
בלום נולד במושב גבתון ליד רחובות לחקלאים שמואל וציפורה שהיו ממקימי המושב.

בלום התגייס לסיירת שקד במאי 1967 ואת מסלול ההכשרה החל בחטיבת הצנחנים בגדוד 890 בפיקודו של דורון רובין. כשפרצה מלחמת ששת הימים והלוחמים הצטרפו למלחמה, הוא נשאר עם יתר הטירונים לחפור מחפורות בחורשת האקליפטוס של מחנה 21 בבית ליד.

בלום למד בטכניון הנדסת תעשייה וניהול והתמחה בקרקע, מים, פיתוח טכנולוגיות ויישומן על בסיס תעשייתי.

משנת 1975 עסק בלום בפיתוח טכנולוגיות חקלאיות. לאחר 17 שנות מחקר בכ-400 סוגי צבר מקסיקני והצליח לייצר 6 זנים אשר מניבים פרי במשך עשרה חודשים לעומת חודש או שניים בשנה אותו מניב הזן הגדל בישראל.

בשנת 1992 הקים בלום את חוות צברי אורלי ברמת הנגב בין דימונה לירוחם על שטח של כ-1200 דונם בהמשך להחלטת שר החקלאות רפאל איתן שדגל במדיניות עידוד פיתוח הנגב. זהו מפעל חקלאי -אגרוטק, הכולל את מטע הצברים האורגני הגדול בישראל ובו גם מספר זנים חדשים אשר בלום פיתח בעצמו. זוהי חוות הסברס האדום הגדולה ביותר במזרח התיכון. החווה מתמחה בגידול מגוון רב של זני צבר ייחודיים המוגנים בפטנט בתקן עולמי וכן במוצרי מזון ושתייה המיוצרים מפרי הצבר.

היה נשוי לאתי ואב לשלושה.

מספר חודשים לאחר פטירתו, במסגרת תערוכת "אגרומשוב" שהתקיימה בספטמבר 2022, הוענק לילדיו של בלום פרס מפעל חיים על פועלו של אביהם בתחום החקלאות.

==קישורים חיצוניים==
* [https://www.ocf.co.il/blank?lang=en נועם בלום], באתר חוות צבר אורלי
* [https://www.israel.agrisupportonline.com/news/csv/csvread.pl?show=8238&mytemplate=tp2 נועם בלום, 'מלך הצבר' הלך לעולמו כחודשיים לפני שהוענק לו פרס מפעל חיים בחקלאות], באתר הפורטל לחקלאות טבע וסביבה

==הערות שוליים==

קטגוריה:אגרונומים ישראלים
קטגוריה:בוגרי הטכניון - מכון טכנולוגי לישראל
קטגוריה:זוכי פרס מפעל חיים
קטגוריה:חקלאים ישראלים
קטגוריה:יזמים ישראלים
קטגוריה:לוחמי סיירת שקד
קטגוריה:גבתון (מושב): אישים
קטגוריה:ישראלים שנולדו ב-1949
קטגוריה:ישראלים שנפטרו ב-2022
קארוק

קארוק (באנגלית: Karuk או Karok) היא קבוצה אתנית של ילידים בארצות הברית, כששבט קארוק הוא אחד השבטים הגדולים בקליפורניה. בני קארוק הם חברים רשומים גם בשני אחרים, "הקהילה האינדיאנית צ'ר-אי הייטס של טרינידד רנצ'ריה" (Cher-Ae Heights Indian Community of the Trinidad Rancheria) ו"הקהילה האינדיאנית של עמק קוורץ" (Quartz Valley Indian Community).

היישוב הפי קמפ בקליפורניה, ממוקם בלב הטריטוריה ההיסטורית של שבט קארוק, המשתרעת לאורך הנהר קלאמת מבלאף קריק (Bluff Creek, ליד קהילת אורלינס במחוז המבולדט) דרך מחוז סיסקיו ועד לדרום אורגון.

==שם ושפה==
שם השבט, המאוית באנגלית גם כ-"Karuk" וגם כ-"Karok", פירושו "אנשים במעלה הנהר", או אנשים "במעלה הזרם". בשפת הם מכונים "צ'ום-נה" (Chum-ne).

בני הקארוק מדברים בשפת קארוק, שפה מבודדת. לשבט יש תוכנית פעילה להחייאת שפה.

==אוכלוסייה==
ההערכות לגבי גודל האוכלוסייה של רוב קבוצות הילידים לפני הגעת האירופאים לקליפורניה השתנו במידה ניכרת. אלפרד קרובר העריך שב-1770 מנתה אוכלוסיית הקארוק כ-1,500 נפשות. הפיזיולוג האמריקאי העריך בתחילה את גודל האוכלוסייה ל-2,000 נפשות, מאוחר יותר הוא הגדיל נתון זה ל-2,700. בשנת 1910 דיווח קרובר שגודל האוכלוסייה ששרדה של הקארוק הוא כ-800 נפשות.

לפי מפקד האוכלוסין של שנת 2010, הזדהו 6,115 תושבים כבני קארוק, מתוכם ל-3,431 היו שני ההורים בני קארוק.

==תרבות==
במשך תקופה ארוכה מאוד, הקארוק התגוררו בכפרים לאורך הנהר קלאמת, שם הם ממשיכים כיום מסורות תרבותיות כמו ציד, ליקוט מזון, דיג, יצירת סלים וריקודים טקסיים. בני הקארוק היו השבט היחיד בקליפורניה שגידל צמחי טבק. ריקוד המברשת (Brush Dance), ריקוד הג'אמפ (Jump Dance) וטקסי הפיקיאוויש (Pikyavish) נמשכים מספר ימים ומתרגלים אותם כדי לרפא ו"לתקן את העולם", להתפלל לשפע בלוטים, צבאים ואלתית, ולהשיב רצון טוב חברתי כמו גם מזל טוב לפרט.

השטח שבו חיו בני הקארוק לפני המגע עם האירופאים
בקיצים של 1871 ו-1872, ביקר אתנוגרף חובב בשם סטיבן פאוורס (Stephen Powers) קבוצות של אינדיאנים בצפון קליפורניה. תצפיותיו שפורסמו מספקות תובנה על חייהם של הניצולים הילידים של הבהלה לזהב בקליפורניה. על פי פאוורס, הקארוק היו אחת משלוש קבוצות שחיו על הנהר קלאמת (האחרות הן היורוק והמודק). הוא גם ציין כי אין כל זיכרון על הגירה עתיקה לאזור. במקום זאת, היו אגדות על הבריאה והמבול, אשר על פי האגדות התרחשו על הקלאמת.

כמה מהתצפיות אחרות של פאוארס היו:

הקארוק פיתחו שימוש מתוחכם בצמחים ובעלי חיים לקיומם. מנהגים אלו כללו לא רק קציר מזון מהטבע, אלא גם שימוש בחומרים צמחיים ובעלי חיים ככלי עבודה, ביגוד ותרופות. הקארוק טיפח סוג של טבק, והשתמשו בעלים השסועים של השרך Dryopteris arguta כחומר אנטי-מיקרוביאלי בתהליך הכנת צלופחים למזון.

==קישורים חיצוניים==

<div class="mw-content-ltr">
* [http://www.karuk.us/ Karuk Tribe of California]
</div>

==הערות שוליים==

קטגוריה:אינדיאנים: שבטים בארצות הברית
מיגל אלמירון

מיגל אנחל אלמירון רג'אלה (בספרדית: Miguel Ángel Almirón Rejala; נולד ב־10 בפברואר 1994) הוא כדורגלן פרגוואי המשחק בעמדת הקיצוני בניוקאסל יונייטד ובנבחרת פרגוואי.

== קריירה ==
לאחר שקיבל דחייה מנסיונל בגלל היותו רזה מדי, אלמירון עבר לסרו פורטניו. למועדון החדש שלו עדיין היו הסתייגויות לגבי מבנה הגוף שלו, והוא לא שיחק באופן קבוע עד גיל 17.<ref name=":0"></ref>

באוגוסט 2015 אלמירון חתם בלנוס.<ref></ref> ב-14 בספטמבר הוא ערך את הופעת הבכורה בהפסד 0–1 לבנפילד. ב-12 במרץ 2016 כבש שער בכורה בהפסד 1–2 לראסינג קלוב.

ב-5 בדצמבר 2016 חתם באטלנטה יונייטד תמורת דמי העברה של כ-8 מיליון דולר.<ref></ref> ב-6 במרץ ערך הופעת בכורה בקבוצה בהפסד 1–2 לניו יורק רד בולס. ב-12 במרץ כבש אלמירון את השערים הראשונים שלו במועדון כשכבש צמד בניצחון 1–6 על מינסוטה יונייטד.

ב-31 בינואר 2019 חתם בניוקאסל יונייטד מהפרמייר ליג לחמש וחצי שנים.<ref></ref>

הוא ערך את הופעת הבכורה שלו בפרמייר ליג ב-11 בפברואר בתיקו 1-1 מול וולברהמפטון וונדררס. הוא כבש את שער הפרמיירליג הראשון שלו ב-21 בדצמבר 2019 בניצחון 0–1 על קריסטל פאלאס.

עונת 2022/2023 הייתה עונת שיא של וילסון מבחינת כיבוש שערים כאשר כבש 11 שערי פרמייר ליג ועזרה לקבוצה לסיים במקום השלישי ולהעפיל לליגת האלופות.

=== נבחרת פרגוואי ===
אלמירון שיחק בנבחרת פרגוואי עד גיל 20 באליפות אמריקה הדרומית בכדורגל לנוער 2013 בארגנטינה כאשר נבחרתו סיימה במקום השני אחרי קולומביה.

ב-5 בספטמבר 2015 ערך אלמירון ערך את הופעת הבכורה שלו בנבחרת הבוגרת בהפסד במשחק הידידות 3–2 לצ'ילה. במאי 2016 היה חלק מסגל הנבחרת לקופה אמריקה, שם שיחק בשני משחקים. הוא היה גם חלק מהסגל בקופה אמריקה 2019 ו-2021.

== חיים אישיים ==
אלמירון גדל במשפחה ענייה בה אביו עבד במשמרות של 18 שעות כמאבטח ואמו עבדה בסופרמרקט. שבעת בני ביתו ישנו בשלושה חדרי שינה, והוא נאלץ לחלוק מיטה עם אמו עד גיל 18<ref name=":0" />.

אלמירון נשוי לאלקסיה נוטו מאז נובמבר 2016, ילדם הראשון של בני הזוג נולד ביוני 2021.<ref></ref>

== תארים ==
לנוס
* אליפות ארגנטינה: 2016
* הסופר קאפ הארגנטינאי: 2016

אטלנטה יונייטד
* גביע ה-MLS{{כ}}: 2016

== קישורים חיצוניים ==

== הערות שוליים ==

קטגוריה:כדורגלנים פרגוואים
קטגוריה:קשרי כדורגל פרגוואים
קטגוריה:כדורגלני סרו פורטניו
קטגוריה:כדורגלני לנוס
קטגוריה:כדורגלני אטלנטה יונייטד
קטגוריה:כדורגלני ניוקאסל יונייטד
קטגוריה:כדורגלני נבחרת פרגוואי
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בארגנטינה
קטגוריה:ספורטאים זרים בארצות הברית
קטגוריה:ספורטאים פרגוואים באנגליה
קטגוריה:ילידי 1994
אלנתן שלום

אלנתן שלום (נולד ב-16 בספטמבר 1986, י"ג באלול ה'תשמ"ו) הוא זמר-יוצר, מלחין ומפיק ישראלי.

== ביוגרפיה ==
שלום נולד במושב שדמות מחולה בבקעת הירדן. הוריו, ג'ק ומגי סיאלום עלו ארצה ב-1984 מפריז שבצרפת, במקור שניהם מתוניס. בגיל 5 עבר ליישוב פסגות בסמוך לירושלים. למד בבית הספר "בית אל" היסודי ובחטיבת הביניים למד במקור חיים. בגיל 14 החל לנגן בגיטרה בעצמו ומשם המשיך ללימודי מוזיקה בישיבה תיכונית מוזיקלית ישיבת כינור דוד שם עשה בגרות ורסיטל. למד בישיבת רמת גן והתגייס לחטיבת הצנחנים כלוחם בגדוד 890. ניהל קונסרבטוריון אזורי, היה יועץ בחנות לכלי נגינה והקים יחד עם אלישיב כהן את להקת "רוח צפונית" שם שימש כסולן. למד סאונד ותוכנה במכללת BPM.

=== קריירה ===
השיר הראשון שהלחין אלנתן ויצא לאוויר העולם היה "אמא אם הייתי" של חנן בן ארי. במקביל, החל לעבוד עם הפזמונאי נעם חורב והלחין את השירים "אחותי" ו"יש לי הכל" של הזמרת שירי מימון.

בסוף אותה שנה, התמודד בתוכנית The Voice 4 שם הכיר את הזמרת מירי מסיקה, לה הלחין 6 שירים: "היד שלך היא בית" שכתב חורב, "לשמור עלי", "מפחד עלייך" שכתבה שחף וולמן, "חוה" שכתבה מסיקה, הדואט "יש לך אותך" עם מיקה משה שכתבה הודיה חיוט, והדואט "ממרחק נשימה" עם עברי לידר שכתבו מסיקה ואבי אוחיון - שגם הלחין אותו יחד עם אלנתן. את הזמר בניה ברבי גם הכיר באותה תוכנית ואיתו התמודד בדו-קרב. לימים, הלחין לו את השיר "אחרי שייגמר" שכתב נעם חורב<ref></ref>.

ב-2018 הוציא אלנתן את הסינגל הראשון שלו, "אחד ועוד אחת", אשר הלחין למילותיה של שחף וולמן ולהפקתו של גל פדה<ref></ref>. ב-2019 ליווה את הזמרת שירה אורן, הלחין והפיק לה את השירים "אחת ולתמיד" שכתב עמרי קסטן ו-"התחלנו מהסוף" שכתבו אורן וקסטן, ואף הפיק את המופע שלה. בשנת 2020 חבר למפיק חיים וייס ויחד עבדו על השירים: "נושם" שהלחין וגם כתב יחד עם שחר הדר, "כמה מחשבות" שהלחין למילותיה של הדר, "זוג עיניים" שכתבה דורין דנאי, "חוטי האמונה" שכתב גיא בן חיים ו"שינויים" אותו כתבה שחר הדר והפיק אלנתן יחד עם גלעד שמואלי - כל אלו עתידים לצאת באלבום הבכורה של שלום.

שלום מנגן על גיטרה בס, גיטרה אקוסטית ופסנתר.

=== חיים אישיים ===
שלום נשוי לרבקה באואר, אב ל-4 בנות והם מתגוררים ביישוב קריית נטפים.

== דיסקוגרפיה ==
=== שירים שהלחין ===
* אמא אם הייתי - חנן בן ארי (ינואר 2015)
* קחי לך - ריטה ומשי קלינשטיין (אוגוסט 2017)
* אחותי - שירי מימון (ינואר 2018)
* עד שנראה את האור - דוד דאור (מרץ 2018)
* יש בי טוב - הלהקות הצבאיות (מאי 2018)
* מפחד עלייך - מירי מסיקה (אוקטובר 2018)
* הם אומרים לי - עדי ביטי (מרץ 2019)
* אחרי שייגמר - בניה ברבי (אפריל 2019)
* יש לי הכול - שירי מימון (יולי 2019)
* געגוע - שיר לוי (דצמבר 2019)
* שרפתי - יהונתן בן סימון (דצמבר 2019)
* חווה - מירי מסיקה (מרץ 2020)
* יש לך אותך - מירי מסיקה ומיקה משה (נובמבר 2020)
* רעידת אדמה - מיקה משה (דצמבר 2020)
* הרימי עיניים - להקת שלווה (דצמבר 2020)
* ממרחק נשימה - מירי מסיקה ועברי לידר (ינואר 2021)
* שקט - משי קלינשטיין (אוקטובר 2021)

=== סינגלים ===
* אחד ועוד אחת (אוגוסט 2018)
* נושם (פברואר 2020)
* כמה מחשבות (יולי 2020)
* חוטי האמונה (נובמבר 2020)
* זוג עיניים (ינואר 2021)
* שינוים (אוגוסט 2021)

== קישורים חיצוניים ==

* 
* 
* 
* 
* 

== הערות שוליים ==

קטגוריה:זמרים-יוצרים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:מתמודדי The Voice ישראל
קטגוריה:בוגרי בתי ספר למוזיקה
קטגוריה:פסגות: אישים
קטגוריה:שדמות מחולה: אישים
קטגוריה:בוגרי ישיבת רמת גן
קטגוריה:ישראלים שנולדו ב-1986
טורונטו בליזארד

הטורונטו בליזארד (באנגלית: Toronto Blizzard) הייתה קבוצת כדורגל מהעיר טורונטו, אונטריו שבקנדה, אשר שיחקה בליגת הNASL.

==היסטוריה==
טורונטו מטרוס הצטרפו ל-NASL ב-1971. המגרש הביתי שלהם היה אצטדיון ורסיטי.

ב-1975, 50% מהקבוצה נמכרה תמורת 250,000 דולר על ידי קבוצת טורונטו קרואטיה מליגת הכדורגל הלאומית, והקבוצה הפכה לטורונטו מטרוס-קרואטיה. המועדון זכה באליפות הNASL ב-1976. באמצע ספטמבר 1976, דווח כי הקבוצה חייבת 100,000 דולר לממשלת אונטריו ו-95,000 דולר לממשלת המטרופולין של טורונטו, ובנוסף דווח שהקבוצה עשויה להתפרק.

גלובל טלוויז'ן נטוורק רכשה 85% מקבוצת טורונטו מטרוס-קרואטיה ב-1 בפברואר 1979, תמורת 2.6 מיליון דולר. עקב הרכישה, טורונטו קרואטיה חזרה ל-NSL כמועדון נפרד; כשרק 7 מתוך 26 השחקנים מהסגל של 1978 נשארו, שמה של הקבוצה שונה ל - טורונטו בליזארד בעקבות ההשתלטות. תחת הבעלות החדשה, מספר הצופים כמעט הוכפל. מ-1979 עד 1983 שיחקה בליזארד את משחקי הבית שלה באצטדיון התערוכה לפני שחזרו לאצטדיון ורסיטי ב-1984.

בליזארד היו חברים ב-NASL עד 1984, השנה האחרונה של התקיימות הליגה. הקבוצה הייתה סגנית אלופת הליגה ב-1983, כשהפסידה לקבוצת טולסה ראנקס 0–2 מול קהל של שישים אלף איש בוונקובר. הם סיימו שוב פעם במקום ה-2 ב-1984 כשהפסידו לשיקגו סטינג.

בשנת 2010, הקבוצה שזכתה באליפות הNASL ב-1976 נכנסה להיכל התהילה של קנדה.

ב-28 במרץ 1985, ה-NASL הודיעה רשמית על הפסקת הפעילות לעונת 1985, כאשר רק טורונטו ומינסוטה סטרייקס היו מעוניינים לשחק. בינתיים, בעלי בליזארד, רכשו את דינמו לטינו מליגת הכדורגל הלאומית מתוך כוונה לשנות את שמו של טורונטו בליזארד. תקנות ה-NSL לא אפשרו שינוי שם בעיצומה של העונה. בעונה שלאחר מכן (1986) החלה דינמו לטינו לשחק בתור טורונטו בליזארד.

==שחקני עבר בולטים ==
הכדורגלן הפורטוגלי אאוזביו היה גורם מרכזי לזכייה בליגה ב-1976
* פרנצ'סקו מוריני
* פיטר לורימר
* מנואל ולאסקס
* אאוזביו
* רוברטו בטגה
* דייוויד פיירקלאף

ראו גם: רשימת כדורגלני טורונטו בליזארד שיש עליהם ערך בוויקיפדיה העברית.

== מאמני עבר ==
* ארתור רודריגס (1972-74)
* פרנק פייק (עונת 1975)
* איבן מרקוביץ' (1975-76)
* דומאגוי קפטנוביץ׳ (1976, 1978)
* איבן סנגולין (1977)
* קית' אדי (1979-81)
* בוב היוטון (1982-84)

==תארים והישגים==
*NASL
**זכייה: 1976

==קישורים חיצוניים==

*[http://www.nasljerseys.com/Jerseys/Blizzard_Jerseys_NASL.htm#1984 גלריית המדים של טורונטו בליזארד]

קטגוריה:טורונטו: מועדוני ספורט
קטגוריה:קבוצות כדורגל קנדיות
קטגוריה:קבוצות כדורגל שהוקמו ב-1971
מכוניות העל

מכוניות העל (באנגלית: Ultimate Supercar) היא סדרת טלוויזיה אמריקאית דוקומנטרית של נשיונל ג'יאוגרפיק, שעלתה לשידור ב-17 בפברואר 2020.

==עלילה==
כל פרק בסדרה מתמקד על מכונית-על אחרת ממגוון יצרניות רכב, והעלילה מתמקדת בבניית וייצור המכונית ובמאחורי הקלעים, כדי לחשוף את הסודות ההנדסיים החבויים והמפתחות להצלחתה של כל מכונית:
אסטון מרטין DBS סופרלג'רה
* אסטון מרטין, אחת מיצרניות הרכב העצמאיות האחרונות, מנסה לפתח מכונית-דגל חדשה שתשאיר את המותג במירוץ יצרניות מכוניות העל, ומשיקה את האסטון מרטין DBS סופרלג'רה.<ref></ref>
פרארי פורטופינו
* פרארי האיטלקית רוצה להיות שוב בפסגה. לשם כך הם זקוקים למכונית גראן טוריסמו חדשה ורב-תכליתית. היא מפתחת את הפרארי פורטופינו, שתנסה לצלוח את האתגר של החלפת הפרארי קליפורניה, המכונית המצליחה ביותר של המותג.
בנטלי קונטיננטל GT דור 3
* בנטלי הבריטית עובדת על הדור השלישי של הדגם בנטלי קונטיננטל GT, שמיוצר כבר מ-2003, וכעת צריך להדביק את הפער מהמתחרות ולהתאים לדור החדש.<ref name=Bentley_A></ref><ref name=Telegraph_A></ref><ref name=TopGear_A></ref>
למבורגיני אוונטאדור SVJ LP 770-4
* יצרנית הרכב למבורגיני האיטלקית משדרגת את הדגם למבורגיני אוונטאדור לדגם שככל הנראה יהיה האחרון עם מנוע V12 לא חשמלי, תוך שהיא מנסה שהשדרוג יהיה פורץ דרך.<ref></ref>
פגאני הואיירה רודסטר BC
* פגאני אוטומובילי האיטלקית מייצרת את הפגאני הואיירה רודסטר, כשהתכנון הוא ליצור מאה יחידות בלבד מהדגם. החברה מנסה ליצור מכונית שיהפוך ליצירת מופת חיצונית, אך ישמור על יכולת ביצועים גבוהה.<ref name=":0"></ref>
פורשה טייקאן
* פורשה הגרמנית מייצרת את הדגם פורשה טייקאן, שיהפוך בעתיד לדגם השלישי הנמכר ביותר בתולדות היצרנית. זו המכונית החשמלית הראשונה שתוכננה ומיוצרת על ידי פורשה.<ref></ref>

==ביקורת==
באתר IMDb דורגה הסדרה ב-7.3 כוכבים, בהתבסס על 39 ביקורות.

==קישורים חיצוניים==
* 
* [https://www.imdb.com/title/tt12098042/ מכוניות העל], באתר IMDb.

==הערות שוליים==

קטגוריה:סדרות טלוויזיה תיעודיות
קטגוריה:תוכניות טלוויזיה בערוץ נשיונל ג'יאוגרפיק
קטגוריה:סדרות טלוויזיה אמריקאיות שעלו לשידור בשנות ה-2020
עמית לוי

עמית לוי (נולד ב-14 באפריל 1971) הוא כדורגלן עבר ישראלי ששיחק בעמדת המגן הימני.

==קריירה==
לוי התחיל את הקריירה שלו במחלקת הנוער של מכבי תל אביב. ב-31 באוגוסט 1991 ערך את הופעת הבכורה שלו בקבוצה הבוגרת בהפסד 1–3 למכבי חיפה במסגרת גביע הטוטו. ב-23 בנובמבר ערך את הופעת הבכורה שלו בליגה בניצחון 0–4 בדרבי נגד הפועל תל אביב. את העונה סיים עם 11 הופעות בליגה במדי הקבוצה הבוגרת והיה שותף לזכייה שלה באליפות ראשונה אחרי 13 שנים. ב-12 בספטמבר 1992 רשם שלושה בישולים בניצחון 2–5 נגד הפועל באר שבע בליגה. בעונת 1993/1994 איבד את מקומו בהרכב לאמיר שלח, אולם עונה לאחר מכן חזר להרכב הקבוצה.

בינואר חתם במכבי הרצליה במדיה שיחק שנתיים וחצי. בהמשך הקריירה, שיחק גם בהכח רמת גן ומ.כ. אור יהודה.

==תארים==
; מכבי תל אביב
*אליפות: 1991/1992, 1994/1995, 1995/1996
*גביע המדינה: 1993/1994, 1995/1996
*גביע הטוטו: 1992/1993

==קישורים חיצוניים==
*

*[https://www.maccabipedia.co.il/עמית_לוי פרופיל], באתר מכביפדיה

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי הרצליה
קטגוריה:כדורגלני הכח רמת גן
קטגוריה:ישראלים שנולדו ב-1971